
Poziv na uvodnu radionicu programa „Aktivni u Zajednici“

Zaklada Slagalica i Općina Jarmina pozivaju sve zainteresirane građane na predstavljanje programa „Aktivni u zajednici“ koje će se održati dana 16. ožujka.2018. godine u 17.30 sati u prostoru Općine Jarmina, na adresi Vladimira Nazora 2. 

Općina Jarmina je temeljem Javnog poziva odabran za provedbu programa „Aktivni u zajednici“, a cilj kojeg je povećati društveni kapital. U suradnji s građanima, organizacijama, poduzetnicima i raznim drugim dionicima pojedine lokalne zajednice želimo riješiti konkretni problem koji su sami dionici istaknuli kao prioritet rješavanja za njihovu zajednicu, te potaknuti sve zainteresirane na suradnju, kreativnost i zajedničko djelovanje. 

Ovo je tek prva od niza aktivnosti koje će se provoditi u sklopu ovog programa. Pozivamo Vas da nam se pridružite na predstavljanju, postavite pitanja i saznate sve što Vas zanima, jer... aktivna zajednica nije netko drugi, aktivna zajednica ste Vi!

Sudjelovanje je besplatno, radi što kvalitetnije odrade radionice bilo bi nam drago da svoj dolazak potvrdite na e-mail info@zaklada-slagalica.hr ili na telefon 031/213-255 

Osijek, 27. veljače 2018. godine

